armvectores/hy_wikipedia_2023 huggingface dataset:
ԽՍՀՄ շքանշաններ

ԽՍՀՄ շքանշաններ, բարձրագույն պետական պարգևներ նախկին Խորհրդային Միությունում՝ պաշտպանության և քաղաքացիական բնագավառներում ունեցած վաստակի համար։


== ԽՍՀՄ շքանշանների պատմություն ==
Խորհրդային առաջին՝ Կարմիր դրոշի շքանշանը սահմանվել է 1918 թվականի սեպտեմբերի 16-ին, Համառուսաստանյան Կենտգործկոմի դեկրետով՝ մարտական գործունեության բնագավառում «հատուկ խիզախություն և արիություն ցուցաբերած» քաղաքացիներին պարգևատրելու համար։ 1920—1921 թվականներին սահմանվել են Կարմիր դրոշի, Կարմիր կիսալուսնի, Արծաթյա աստղի, Կարմիր աստղի մարտական շքանշաններ նաև մյուս հանրապետություններում։ 1924 թվականի օգոստոսի 1-ին միասնական-միութենական Կարմիր դրոշի շքանշանի սահմանումով, հանրապետական շքանշանով պարգևատրումը դադարեցվել է։ 1920 թվականի դեկտեմբերի 28-ին Սովետների համառուսաստանյան 8-րդ համագումարը «աշխատանքային սխրանքների» համար սահմանեց ՌՍՖՍՀ Աշխատանքային կարմիր դրոշի շքանշան։ 
Աշխատանքային կարմիր դրոշի շքանշան է սահմանվել նաև խորհրդային մյուս հանրապետություններում։ 1928 թվականի սեպտեմբերի 7 թվականին միասնական-միութենական Աշխատանքային կարմիր դրոշի շքանշանի սահմանումով հանրապետական շքանշանով պարգևատրումը դադարեցվել է։ ԽՍՀՄ շքանշանով պարգևատրելու հետ կապված ընդհանուր հարցերը կարգավորվում էին ԽՍՀՄ շքանշանների մասին ընդհանուր կանոնադրությամբ, որը հաստատվել էր 1936 թվականի մայիսի 7-ին, և «ԽՍՀՄ շքանշաններով ու մեդալներով պարգևատրելու կարգի մասին» ԽՍՀՄ Գերագույն սովետի Նախագահության 1958 թվականի փետրվարի 11-ի հրամանագրով։ 
ԽՍՀՄ շքանշանով պարգևատրվում էին անհատներ (խորհրդային քաղաքացիներ և օտարերկրացիներ), կոլեկտիվներ, ձեռնարկություններ, հիմնարկություններ, կազմակերպություններ, ինչպես նաև հանրապետություններ, երկրամասեր, մարզեր, քաղաքներ և այլ բնակավայրեր, զորամասեր ու միավորումներ։


== ԽՍՀՄ շքանշաններ ==
ԽՍՀՄ սահմանադրությամբ (հոդված 121) շքանշան սահմանելու և պարգևատրելու իրավունքը պատկանոմ է ԽՍՀՄ Գերագույն սովետի Նախագահությանը։ «Մայրական Փառք» շքանշանով բազմազավակ մայրերի պարգևատրումը կատարում են միութենական և ինքնավար հանրապետությունների Գերագույն սովետների Նախագահությունները՝ ԽՍՀՄ Գերագույն սովետի Նախագահության լիազորությամբ և նրա անունից։ ԽՍՀՄ շքանշաններ են՝

 
Յուրաքանչյուր շքանշան ունեցել է ԽՍՀՄ Գերագույն խորհրդի Նախագահության կողմից հաստատված իր կարգավիճակը, որոնցում պետք է սահմանված լինեին պետությանը և հասարակությանը մատուցած այն հատուկ ծառայությունները, որոնց համար կատարվել էր պարգևատրումը։


== Արտաքին հղումներ ==
ԽՍՀՄ շքանշաններ ու մեդալներ
ԽՍՀՄ շքանշաններ ու մեդալներ
ԽՍՀՄ շքանշաններով, մեդալներով ու կրշքանշաններով պարգևատրվածներ ցանկեր Archived 2016-03-12 at the Wayback Machine.
Ճիթածկղար

Ճիթածկղար (վրաց.՝ ჭითაწყარი), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։


== Աշխարհագրություն ==
Աշխարհագրորեն Ճիթածկղար գյուղը տեղակայված է Վրաստանի արևմուտքում։ Գտնվում է ծովի մակարդակից 60 մետր բարձրության վրա։
Օիրեմեը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Ճիթածկղարի հեռավորությունը կազմում է 4 կմ։


== Բնակչություն ==
Ըստ 2014 թվականի մարդահամարի տվյալների՝ Ճիթածկղարի բնակչությունը կազմում է 3 293 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։


== Տես նաև ==
Սամեգրելո և Զեմո-Սվանեթ
Զուգդիդի շրջան


== Ծանոթագրություններ ==
Բոգդանովկա (գյուղ, Չեբոտարևսկոե գյուղական բնակավայր)

Անվան այլ կիրառումների համար տե՛ս՝ ԲոգդանովկաԲոգդանովկա (ռուս.՝ Богдановка), գյուղ Ռուսաստանի Ուլյանովսկի մարզի Սուրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոե Լոսոսիննոե

Նովոե Լոսոսիննոե (ռուս.՝ Новое Лососинное, ֆիններեն՝ Uusi-Lohijärvi), գյուղ Ռուսաստանի Կարելիայի հանրապետության Պրիօնեժսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անատոլի Ռոզանով

Անատոլի Ռոզանով (ռուս.՝ Анатолий Анатольевич Розанов, 1921 - 1978, Մոսկվա, ԽՍՀՄ), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1947 թվականից զբաղվել է դիվանագիտական գործունեությամբ։

1947-1951 թվականներին՝ Ճապոնիայի Խորհրդային Միության Խորհրդի Քաղաքական խորհրդականի համակարգի աշխատակից։
1951-1957 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1957-1961 թվականներին՝ Ճապոնիայում ԽՍՀՄ դեսպանատան աշխատակից։
1961-1963 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1963-1968 թվականներին՝ Ճապոնիայում ԽՍՀՄ դեսպանատան խորհրդական-դեսպանորդ։
1968-1970 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1970-1974 թվականներին՝ Թաիլանդում ԽՍՀՄ արտակարգ և լիազոր դեսպան։
1974-1978 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։


== Դիվանագիտական աստիճան ==
Արտակարգ և լիազոր դեսպան։


== Ծանոթագրություններ ==


== Գրականություն ==
«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985-1986. - Т. 2, с. 469-470.


== Արտաքին հղումներ ==
Կենսագրություն Կոմունիստական կուսակցության և Խորհրդային Միության պատմության մասին տեղեկագրում 1898-1991
Առնշվանգ

Առնշվանգ (գերմ.՝ Arnschwang), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում։ Բնակչությունը կազմում է 2004 մարդ (2010 թվականի դեկտեմբերի 31-ի տվյալներով)։ Պաշտոնական կոդը՝ 09 3 72 112։
Կոմունան ստորաբաժանվում է 24 գյուղական համայնքների։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Բուսոլենգո

Բուսոլենգո  (իտալերեն՝ Bussolengo), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 18 266 մարդ։ Խտությունը կազմում է 707 մարդ/կմ²։ Տարածքը գրավում է 24,28 կմ²։ Փոստային ինդեքս՝ 37012։ Հեռախոսային կոդ՝ 045։


== Ծանոթագրություններ ==


== Արտաքին հղումներ ==
Բնակավայրի պաշտոնական կայքը (իտալ.)
(9085) 1995 QH2

(9085) 1995 QH2, աստերոիդ աստերոիդների հիմնական գոտում։ Հայտնաբերվել է 1995 թվականի օգոստոսի 24-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,275021 ա. մ., առավելագույնը մոտենում է 1,9644 ա. մ. հեռավորության վրա և հեռանում 2,5856 ա. մ.։ Արեգակի շուրջ մեկ ամբողջական պտույտ է կատարում 1253,36 երկրային օրվա ընթացքում, իր ուղեծրով շարժվելով միջինում 0,287228 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9085) 1995 QH2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոզլովկա (գյուղ, Կազանկայի շրջան)

Անվան այլ կիրառումների համար տե՛ս՝ ԿոզլովկաԿոզլովկա (ուկրաիներեն՝ Козлівка), գյուղ Ուկրաինայի Նիկոլաևի մարզի Կազանկայի շրջանում։ Հիմնադրվել է 1922 թվականին։
2001 թվականի տվյալներով Կոզլովկա գյուղում բնակվում էր 36 մարդ։ Բնակավայրը զբաղեցնում է 0,202 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոլխուշկա

Վոլխուշկա (ռուս.՝ Волхушка), գյուղ Ռուսաստանի Պրիմորիեի երկրամասի Ուսուրիյսկի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերիատե

Սերիատե (իտալերեն՝ Seriate), քաղաք Իտալիայի Լոմբարդիա մարզի Բերգամոյի գավառում։
Բնակչությունը կազմում է 21 628 մարդ (2004 թվականի տվյալներով)։ Բնակչության խտությունը՝ 1691 մարդ/կմ²։ Տարածքը՝ 12 կմ²։ Փոստային ինդեքս՝ 24068։
Հեռախոսային կոդ՝ (+39) 035։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Հովսեփ Հովակիմի Օրբելի

Հովսեփ Հովակիմի Օրբելի (1810 - 1891), հայ հոգևորական գործիչ։
Աբգար, Դավիթ և Համազասպ Օրբելիների հայրը, Ռուբեն, Լևոն և Հովսեփ Օրբելի եղբայրների պապը, Օրբելյանների իշխանական տոհմից։


== Կենսագրություն ==
Հովսեփ Օրբելին ծնվել է 1810 թվականին։ Սովորել է Մոսկվայի Լազարյան Ճեմարանում, որն ավարտելուց հետո անցել է հոգևոր գործունեության։ Մահացել է 1891 թվականին։ Թաղված է Թիֆլիսի Խոջիվանքի հայկական եկեղեցու բակում։


== Ընտանիքը ==
Հովսեփ Օրբելին ունեցել է հինգ երեխա՝ երեք որդի և երկու դուստր։

Աբգար Օրբելի (1849-1912) - Իրավաբան, դատավոր, դատախազի օգնական, Օրբելի եղբայրների հայրը.
Դավիթ Օրբելի - հոգեբույժ-ջղախտաբան.
Համազասպ Օրբելի - բժիշկ-ատամնաբույժ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Օրբելի եղբայրներ Archived 2020-03-31 at the Wayback Machine.
Կարո Չարչօղլյան

Կարո Չարչօղլյան (1905, Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - 1956, Բաքու, Ադրբեջանական ԽՍՀ, ԽՍՀՄ), հայ երաժիշտ, դուդուկահար։ Հայտնի էր որպես դուդուկահար Փանչո Կարո։


== Կենսագրություն ==
Կարո Չարչօղլյանը ծնվել է 1905 թվականին Ալեքսանդրապոլում (այժմ Գյումրի)։ Որոշ ժամանակ նվագել է Վարդան Բունու ղեկավարած Արևելյան Սիմֆոնիկ նվագախմբում, նաև Ռադիոյի ժողգործիքների անսամբլում (ղեկավար՝ Արամ Մերանգուլյան)։ Կյանքի երկրորդ կեսը ապրել է Բաքվում, նվագել է Բաքվի ժողգործիքների պետական նվագախմբում։ Հուզեիր Հաջիբեկովի համահեղինակությամբ դուդուկի դասագիրք է գրել։ Երկար տարիներ Բաքվում նվագել է բժիշկ Ավանես Իոաննիսյսնի հայտնի նվագախմբում, իսկ 1930 թվականին արժանացել է համամիութենակն մրցույթի դափնեկրի կոչման։
Կարո Չարչօղլյանը բացի ազգային նվագացանկից դուդուկով կատարել է նաև արևելքի դասական երաժշտության մուղամաթի նմուշներ։


== Ծանոթագրություններ ==
Սիամ Պարագոն

Սիամ Պարագոն (անգլ.՝ Siam Paragon), առևտրի կենտրոն Բանգկոկ քաղաքում, Թաիլանդ։ Այն Թաիլանդի ամենամեծ առևտրի կենտրոններից մեկն է՝ ԻկոնՍիամ, ՍենթրալՎորլդ և ՍենթրալՊլազա ՎեստԳեյթ առևտրի կենտրոնների հետ միասին։
Սիամ Պարագոնը ներառում է մի շարք մասնագիտացված խանութներ և ռեստորաններ, ինչպես նաև մուլտիպլեքս (15 խոշոր էկրանանոց կինոթատրոն), «Ծովային կյանք,  օվկիանոսային աշխարհ» ակվարիում, ցուցահանդեսային դահլիճ, թայլանդական արվեստի պատկերասրահ և օպերային համերգասրահ։ Այն ներառում է նաև բոուլինգի սրահ և կարաոկե կենտրոն։ Սա Սիամ Պիվատ ընկերության համատեղ ձեռնարկությունն է, որը պատկանում է հարակից Սիամ Սենթըր / Սիամ Դիսքավըր առևտրի կենտրոններին և Առևտրի Կենտրոնների խմբին, որն էլ իր հերթին պատկանում է Էմպորիումին։ Սիամ Պարագոնի ֆինանսական արդյունքները չեն հաղորդվում Սիամ Պարագոնի զարգացման ընկերության կողմից։


== Պատմություն ==

Սիամ Պարագոնը կառուցվել է Սիամի միջմայրցամաքային հյուրանոցի նախկին տարածքում, որը քանդվել է 2002-ին՝ վարձակալության ժամկետի ավարտից հետո։ 30 տարի ժամկետով վարձակալած հողամասը Քրոնթոն Բյուրոյի հողն է եղել, ինչպես նաև  մի ժամանակ Սա Պաթում պալատի թագավորական այգին էր։ Առևտրի կենտրոնը բացվել է 2005 թվականի դեկտեմբերի 9-ին և արժեցել է մոտավորապես 450 միլիոն ԱՄՆ դոլար։ Այն ընդգրկում է 8,3 հա տարածք։


== Գտնվելու վայրը ==
Սիամ Պարագոնը գտնվում է Ռաթա I ավտոճանապարհին՝ Պաթում Վան շրջանում, առևտրի այլ տարածքներին հարող տարածքում։ Այն գտնվում է Սիամի կենտրոնի և Սիամի հայտնագործության կենտրոնի հարևանությամբ․ այն Սիամի հրապարակի դիմաց է։ MBK կենտրոնը ևս գտնվում է մոտակայքում։  Վերգետնյա ճանապարհը BTS Սքայտրեյնի վերգետնյա մետրոյի ռելսերի ներքո Սիամ Պարագոնը կապում է Ռատչապրասոնգ խաչմերուկի հետ, որտեղ գտնվում են ՍենթրալՎորլդը, Գայսորնը և մի քանի այլ առևտրի կենտրոններ ու հյուրանոցներ։


=== Տրանսպորտ ===
BTS Սքայտրեյնի վերգետնյա մետրո և Սիլոմ Լայն - Սիամի կայարանի շնորհիվ կապված են Սիամ Պարագոնի Մ հարկի հետ.
Ավտոկանգառ - 100,000 քմ, տեղավորվում է 4000 մեքենա։


=== Հանրախանութ և մանրածախ խանութներ ===

Պարագոն հանրախանութը զբաղեցնում է 50,000 քմ․ տարածք։ Եվս 40 000 քմ տարածք է հատկացվել մանրածախ առևտրի խանութներին, որոնք վաճառում են ամենատարբեր ապրանքներ՝ հագուստից մինչև նպարեղեն և թանկարժեք ավտոմեքենաներ։


=== Թաիլանդի ավանդական արվեստը ===
Սա Թաիլանդի ավանդական արվեստի խանութների մի բաժին է, որն առաջարկում է մի շարք դեկորատիվ ապրանքներ՝ մետաքս, փղոսկրյա և հնաոճ իրերի լայն տեսականի։


=== Արքայական Պարագոն սրահ ===
Արքայական Պարագոն սրահը 12 000 քառակուսի մետր տարածքով միջոցառումների անցկացման դահլիճ է, 5000 մարդ տարողությամբ, որը հարմար է համերգների, կոնֆերանսների և հատուկ ցուցահանդեսների անցկացման համար։


=== Հյուրանոց ===
Սիամ Կեմպինսկի հյուրանոցը և սպասարկվող բնակարանային համալիրը գտնվում են Սիամ Պարագոն համալիրի թիկունքում գտնվող 53,000 քառակուսի մետր տարածքում։


== Էներգիայի սպառում ==

Սիամ Պարագոնը տարեկան սպառում է մոտավորապես 123 ԳՎտժ էլեկտրաէներգիա (2011)։ Համեմատության համար նշենք, որ նույն ժամանակահատվածում Մեյ Հոն Սոն նահանգի քառորդ միլիոն բնակչությունն օգտագործել է 65 ԳՎտժ։

		
		
		
		
		
		


== Ծանոթագրություններ ==


== Արտաքին հղումներ ==

Paragon Cineplex
Royal Paragon Hall
The Pride of Bangkok
Սաչալե

Սաչալե  (վրաց.՝ საჩალე), գյուղ Վրաստանում։ Գտնվում է Կախեթի մարզի Ախմետայի շրջանում։


== Դիրք ==
Գյուղը գտնվում է շրջկենտրոն Ախմետայից 3 կմ հեռավորության վրա։ Ծովի մակարդակից բարձր է 520 մ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 35 մարդ։


== Ծանոթագրություններ ==
Փոքր Հայքի մանրանկարչության դպրոց

Փոքր Հայքի մանրանկարչության դպրոց, հայկական մանրանկարչության դպրոց, որը սկզբնավորվել է Փոքր Հայքում՝ 11-րդ դարում։


== Պատմություն ==
11-րդ դարում՝ Մեծ Հայքում, նույն դարի 2-րդ կեսից նաև Փոքր Հայքում ստեղծված ձեռագրերում (Անի-Արշարունիքի և Փոքր Հայքի ու Մելիտենեի) շարունակվել է Մլքե թագուհու (պահպանվել են հելլենա-քրիստոնեական արվեստի առավել արժեքավոր առանձնահատկությունները) և Էջմիածնի Ավետարանների պատկերազարդման տիպը։

11-րդ դարի առաջին հայկական պատկերազարդ ձեռագիրը «Ադրիանուպոլսի Ավետարանն» է, որտեղ ավետարանիչների և «Աստվածամայրը Մանկան հետ» դիմապատկերներն աղոտ հիշեցնում են Մակեդոնիայի 12-րդ դարի բյուզանդական որմնանկարների (Օխրիդ, Կուրբինովո, Ներեզի) ոճը։ 11-րդ դարում Փոքր Հայքում, Հյուսիսային Միջագետքում, Բարձր Հայքում, Կապադովկիայում, որտեղ հայերը գրեթե հունացել էին, վերականգնվել է հայկական աշխույժ կյանքը, երևան են եկել զանազան գրչատներ։ Կղոտ գավառի Թալաշա վանքում (Եփրատ գետի ափին) 1018 թվականին տիկին Ծովուկի պատվերով ընդօրինակվել է մի ձեռագիր՝ պարզունակ խորաններով, թռչնապատկերներով, չորս ավետարանիչների դիմանկարներով, որոնք հիշեցնում են Աղթամարի Սուրբ Խաչ եկեղեցու որմնանկարների դեմքերը։
10-11-րդ դարերի գլուխգործոց է 1038 թվականի Ավետարանը (գրիչ՝ Եվարգրիս, Մատենադարան, ձեռագիր թիվ 6201), որը ոճով մոտ է «Ծուղրութի Ավետարան»-ին և «Վեհափառի Ավետարան»-ին։ 1038 թվականի մատյանի և «Վեհափառի Ավետարան»-ի մի քանի մանրանկարներում խորանների կառուցվածքը կորցրել է ճարտարապետական տրամաբանությունը, համակենտրոն կամարները հանգչում են ոչ թե խոյակին, այլ սյան քիվին, պահպանվել է Դուրա-Եվրոպոսի (3-րդ դար) ասորա-պաղեստինյան վաղքրիստոնեական պարզագույն ոճը։ Ասորա-եգիպտական ազդեցությունը նկատվում է նաև պատկերագրության մեջ (Մարիամը և Հովսեփը ներկայացված են լուսապսակներով՝ դեմ դիմաց, և այլն)։
Գրաֆիկ-սխեմատիկ այս ուղղությունը շարունակվել է նաև 11-րդ դարի կեսերին, հիմնականում՝ Փոքր Հայքում ստեղծված ձեռագրերում, որոնք վանական արվեստի հազվագյուտ նմուշներ են։ 1041 թվականին Սեբաստիայում ընդօրինակված «Մալաթիայի Ավետարան»–ի (Երուսաղեմի մատենադարան, ձեռագիր թիվ 3624) հիշատակարանում նշված են գրիչ Սամուելի, Բյուզանդիայի Միքայել կայսեր և Հայոց Պետրոս Ա Գետադարձ կաթողիկոսի անունները։
Փոքր Հայքի ձեռագրերի խորանները զարդարված են բուսական ու երկրաչափական մոտիվներով, թռչնապատկերներով և հուշկապարիկներով։ «Մալաթիայի Ավետարանը», նաև 1057 թվականի ձեռագիրը (Մատենադարան, ձեռագիր թիվ 3784) ունեն ընդարձակ պատկերաշար։ Տերունական շարքն ավարտվում է չորս ավետարանիչների և Խաչի պատկերներով։ Պատկերաշարի վրա նկատելի է բյուզանդական ազդեցությունը, որոնք թերևս ոչ թե պատմողական (ինչպես «Վեհափառի Ավետարանը»), այլ ծիսական բնույթի են։ Ասորական ազդեցությամբ ստեղծված «Խորհրդավոր ընթրիքին» հատուկ է կիսաբոլոր սեղանը։ Ի հայտ են եկել նաև նոր թեմաներ՝ «Հուդայի համբույրը», «Թաղումը», «Դժոխքի ավերումը»։ Մարդկանց և առարկաների պատկերները խիստ պայմանական են և սխեմատիկ, ձեռագրերը հարուստ են շղագիր և բոլորգիր մակագրություններով։


== Ծանոթագրություններ ==
Դեպի ճամբար (սիթքոմ)

«Դեպի ճամբար»,  մանկական, երիտասարդական հումորային հեռուստասերիալ, սիթքոմ։ Հեռարձակվել է «Արմենիա ՀԸ» եթերում։ Պրեմիերան տեղի է ունեցել է 2019 թվականի հոկտեմբերի 12-ին և ավարտվել է 2021 թվականի դեկտեմբերի 31-ին։


== Սյուժե ==
Էրիկը ունի ընտանեկան խնդիրներ, նրա ծնողները անընդհատ վիճում են առօրյա հիմար խնդիրների պատճառով։ Նրա կարծիքով նոր սերնդի երեխան պետք է ունենա հեռախոս, պլանշետ, հեծանիվ, որը նա չունի։ Հերթական վեճից հետո նրանք տեղափոխվում են նրա տատիկի 1սենյականոց բնակարան։ Սակայն այնտեղ էլ վեճերը շարունակվում են։ Մի օր տատիկը Էրիկին տանում է սրճարան և անակնկալ ձևով Էրիկին տալիս են ճամբարի տոմս, և Էրիկը հաջորդ օրը գնում է ճամբար, որտեղ նրան սպասվում են անմոռանալի օրեր։


== Դերերում ==


== Ծանոթագրություններ ==


== Աղբյուրներ ==
https://showbiz.am/8088/Գրիգոր Դանիելյանն ու «Դեպի Ճամբար» նոր նախագծի բոլոր դերասանները պատմում են իրենց տպավորությունների և ակնկալիքների մասին
Blooming Blue

Blooming Blue (անգլ. թարգմանաբար՝ «Ծաղկող Կապույտ»), հարավկորեացի երգչուհի Չոնհիի երրորդ մինի ալբոմը։ Այն թողարկվել է MNH Entertainment-ի միջոցով և տարածվել է Stone Music Entertainment-ի կողմից 2018 թվականի հուլիսի 18-ին` գլխավոր «Love U» երգով։


== Ռելիզ ==
Ալբոմը թողարկվել է 2018 թվականի հուլիսի 18-ին` մի քանի երաժշտական պորտալներով, ներառյալ MelOn-ը և iTunes-ը։


== Կոմերցիոն հաջողություն ==
Blooming Blue-ն դեբյուտել է և հասել Gaon ալբոմների չարթի 9-րդ հորիզոնական։ Իր երկրորդ շաբաթում ալբոմը հասել է 39-րդ, իսկ մեկ շաբաթ անց` 68-րդ հորիզոնական։ Ալբոմը չարթում եղել է հինգ շաբաթ անընդմեջ։
Blooming Blue-ը դարձել է 2018 թվականի հուլիսի 29-րդ ամենավաճառվող ալբոմը` 8,826 վաճառված ֆիզիկական պատճեններով։ 2018 թվականի օգոստոսի դրությամբ ալբոմը վաճառել է ավելի քան 9,992 օրինակ։


== Թրեք-լիստ ==


== Չարթեր ==


== Ծանոթագրություններ ==
Կլեշչիևկա

Կլեշչիևկա (ուկրաիներեն՝ Кліщіївка), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Կլեշչիևկա գյուղում բնակվում էր 512 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
When I’m Gone (երգ, Ալեսսո և Քեթի Փերրի)

«When I’m Gone», շվեդ դիջեյ Ալեսսոյի և ամերիկացի երգչուհի Քեթի Փերրիի երգը, որը թողարկվել է 2021 թվականի դեկտեմբերի 29-ին 10:22 PM լեյբլում՝ Լաս Վեգասում Փերրի Play համերգների շարքի բացման նախաշեմին։


== Թողարկում ==
2021 թվականի դեկտեմբերի 15-ին Ալեսսոն և Փերրին հայտարարել են երգի մասին և հրապարակել երգի և երաժշտական տեսանյութի մի փոքր հատված իրենց սոցիալական ցանցերի հաշիվներով։ Երգը թողարկվել է 2021 թվականի դեկտեմբերի 29-ին՝ այն նույն օրը, երբ Փերրին սկսել է իր ելույթը Լաս Վեգասում։
Փերին երգը կատարել է «Walking on Air»-ի հետ նրա Play համերգում CNN-ի ամանորյա ուղիղ հեռարձակման ժամանակ։ Պաշտոնական երաժշտական տեսահոլովակի պրեմիերան տեղի է ունեցել 2022 թվականի հունվարի 10-ին ESPN-ում 2022 թվականի քոլեջների ֆուտբոլի ազգային առաջնության ընդմիջման ժամանակ։


== Երգացանկ ==
Digital download and streaming"When I'm Gone" – 2:41
Digital download (VIP mix)"When I'm Gone" (VIP mix),  2:51
Streaming (VIP mix)"When I'm Gone" (VIP mix) – 2:51
"When I'm Gone" – 2:41


== Հիթ-շքերթներ ==


== Թողարկման պատմություն ==


== Ծանոթագրություններ ==
Դանիայի գեղարվեստի թագավորական ակադեմիա

Դանիայի գեղարվեստի թագավորական ակադեմիա (դան․՝ Det Kongelige Danske Kunstakademi), բարձրագույն ուսումնական հաստատություն Դանիայի մայրաքաղաք Կոպենհագենում։ Հիմնադրվել է 1754 թվականին։
Ակադեմիան Դանիայի միակ բարձրագույն ուսումնական հաստատությունն է, որտեղ միաժամանակ անցկացվում է ուսուցում արվեստի, ինչպես նաև նրա տեսական ու տեխնիկական հետազոտությունների ոլորտներում։
Ակադեմիայում ուսումնասիրման ու հետազոտման հիմնական առարկաներն են` գեղանկարչություն, քանդակագործություն, լուսանկարչություն, վիդեո, և այլն, ինչպես նաև արվեստագիտության բնագավառի տեսական, պատմական և մշակութային առարկաներ։


== Հայտնի դասավանդողներ ==
Կառլ Աարսլեֆ (1852-1918), դանիացի քանդակագործ, պրոֆեսոր, ակադեմիայի տնօրեն (1914-1917)
Քրիստիան Ֆրեդերիկ Հանսեն (1756-1845), դանիացի ճարտարապետ, պրոֆեսոր, ակադեմիայի տնօրեն (1811-1818 թվականներ, 1821-1827 թվականներ, 1830-1833 թվականներ).
Գուստավ Ֆրիդրիխ ֆոն Հետչ (1788-1864), դանիացի քանդակագործ, նկարիչ
Ռոբերտ Յակոբսեն (1912-1993), դանիացի քանդակագործ, նկարիչ, գրաֆիկ, աբստրակտ արվեստի վառ ներկայացուցիչ


== Հայտնի շրջանավարտներ ==
Յան Գեյլ (1936), դանիացի ճարտարապետ, քաղաքային դիզայնի խորհրդատու
Պետեր Մյոնստեդ (1859-1941), դանիացի բնանկարիչ
Բերտել Տորվալդսեն (1770-1884), դանիացի նկարիչ, քանդակագործ, ուշ կլասիցիզմի վառ ներկայացուցիչ
Քրիստոֆեր Վիլհելմ Էկերսբերգ (1783-1853), դանիացի նկարիչ, գեղանկարի ասպարեզում Դանիայի ոսկե դարի հիմնադիր
Կասպար Դավիդ Ֆրիդրիխ (1774-1840), գերմանացի նկարիչ
Վիլհելմ Համերշեյ (1864-1916), դանիացի նկարիչ
Առնե Յակոբսեն (1902-1971), դանիացի ճարտարապետ, դիզայներ, դանիական ֆունկցիոնալիզմ ոճի հիմնադիր
Ռոբերտ Յակոբսեն (1912-1993), դանիացի քանդակագործ, նկարիչ, գրաֆիկ


== Ծանոթագրություններ ==


== Արտաքին հղումներ ==
Ակադեմիայի կայք (դան.)
Հանադիի շրջան

Հանադիի շրջան (արաբ․՝ ناحية هنادي‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Լաթակիայի մարզում։ Հանդիսանում է Լաթակիայի գավառի յոթ շրջաններից մեկը։ Կենտրոնն է Հանադի քաղաքը։
2004 թվականի տվյալներով բնակչությունը կազմել է 27,080 մարդ։ Քաղաքն ու շրջական ավանները կազմում են 66.22 քառ.կմ տարածք։


== Ծանոթագրություններ ==
Բերքաձոր

Անվան այլ կիրառումների համար տե՛ս՝ Բերքաձոր (այլ կիրառումներ)
Բերքաձոր, գյուղական համայնք Արցախի Հանրապետության Ասկերանի շրջանում։ Տեղաբաշխված է հանրապետության կենտրոնական հատվածում։ Ասկերան շրջկենտրոնից գտնվում է 12 կմ հեռավորության վրա, իսկ մայրաքաղաք Ստեփանակերտից՝ 6 կմ հեռավորության վրա։


== Աշխարհագրություն ==
Համայնքը լեռնային է, ունի 1127.67 հա տարածք, որից 354.14 հա գյուղաատնտեսական նշանակության, 281.0 հա անտառային հողեր։ Բերքաձոր համայնքի սահմանային գոտով հոսում է Կարկառ գետը։


== Բնակչություն ==
Բերքաձոր համայնքի բնակչության թվաքանակը կազմում է 195 մարդ, կա 50 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ, կան պետական տարբեր համակարգերի աշխատողներ։


== Տեսարժան վայրեր ==
Կան պատմամշակույթային հուշարձաններ՝ ք.ա. 2–1 հազ. պատկանող դամբարաններ, հաշվառված է 14 հուշարձան։


== Հասարարակական կառույցներ ==
Համայնքում գործում են գյուղապետարան, մշակույթի տուն, բուժկետ, հիմնական դպրոց, որտեղ սովորում են 21 աշակերտներ։


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.


== Ծանոթագրություններ ==
1011

1011 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1011 թվականն է, 
XI դարի 11-րդ տարին։
Էստադիո Մանուել Մարտինես Վալերո

Էստադիո Մանուել Մարտինես Վալերո (իսպ.՝ Estadio Manuel Martinez Valero) ֆուտբոլային մարզադաշտ Իսպանիայի Էլչե քաղաքում։ Էլչե ՖԱ-ի «տնային» մարզադաշտն է։ 1988 թվականին անվանակոչվել է այդ ակումբի նախագահ Մանուել Մարտինես Վալերոյի պատվին։ Այն հիմնականում օգտագործվում է ֆուտբոլային խաղերի համար, սակայն այստեղ տեղի են ունենում նաև այլ սպորտային և մշակութային միջոցառումներ։ Նախատեսված է 33 732 հանդիսականի համար։ Համարվում է խաղադաշտի ամենամեծ չափերն ունեցող մարզադաշտը Եվրոպայում։ Նստատեղերի քանակով Վալենսիա ինքնավար համայնքում զբաղեցնում է երկրորդ, ամբողջ Իսպանիայում՝ տասներկուերորդ տեղը։
2013 թվականի ամռանը մարզադաշտում վերակառուցման զգալի աշխատանքներ են իրականացվել, որոնց ընդհանուր արժեքն անցել է երկու միլիոն եվրոյից։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Estadios de Espana (անգլերեն)
Stadium Guide Article
Սպիտակ քարավան

«Սպիտակ քարավանը» (վրաց.՝ თეთრი ქარავანი, Tetri karavani), խորհրդային սև-սպիտակ գեղարվեստական ֆիլմ, որը նկարահանել են ռեժիսորներ Էլդար Շենգելայան և  Թամազ Մելիավան 1963 թվականին «Վրաստան-ֆիլմ» կինոստուդիայում։ Գլխավոր դերերը կատարել են Իմեդա Կախիանին և Արիադնա Շենգելայան։ Կաննի կինոփառատոնում 1964 թվականի մայիսին ֆիլմն առաջադրվել է Ոսկե արմավենու ճյուղի։ 2019 թվականի ապրիլին ֆիլմի վերականգնված տարբերակն ընտրվել է Կաննի կինոփառատոնում 2019 թվականի «Կաննի կլասիկա» բաժնում ցուցադրելու համար։


== Սյուժետ ==
Ամեն տարվա աշնանը Վրաստանից դեպի մերձկասպյան տապաստան է գնում սպիտակ քարավանը։ Դրանք հովիվներն են քշում  իրենց ոչխարները։ Հովիվներից մեկը՝ երիտասարդ Գելան, ամենածեր հովիվ Մարթիա Ախլոուրիի որդին է։ Կասպից ծովի ափին Գելան ծանոթանում է ձկնորս Մարիայի հետ։ Նրանք սիրահարվում են միմյանց և մտածում են նոր հանդիպումների մասին։
Մարիան երազում է, որ ինքն ու Գելան կապրեն իր մահացած հոր տանը, երեխաներ կունենան, և բոլորը երջանիկ կլինեն իրենց ընտանիքում։ Գելան երազում է հանգիստ քաղաքային կյանքի մասին, նա հոգնել է անընդհատ թափառելուց։ Եվ ոչ ոք, նույնիսկ Մարիան, չի կարող նրանից խլել այդ երազանքը։


== Դերերում ==
Գլխավոր դերերԻմեդա Կախիանի – Գելա
Արիադնա Շենգելայա – Մարիա (հնչյունավորել է Անտոնինա Կոնչակովան)
Գիորգի Կիկաձե – Վայյա
Սպարտակ Բաղաշվիլի – Մարթիա
Դավիթ Աբաշիձե – վարորդ
Մերաբ Էլիոզիշվիլի – Բալտա
Գոգուցա Կուպրաշվիլի – Կիվանա
Վ. Դոնգուզաշվիլի – Գլիխո (հնչյունավորել է Յակով Բելենկին)Այլ դերեր (այբբենական կարգով)Լեո Պիլպանի
Գրիգոլ Թխաբլաձե


== Մրցանակներ և անվանակարգեր ==
1964 - Լենինգրադի առաջին համամիութենական կինոփառատոն, մարդու և աշխատանքի մասին բանաստեղծական կինոպատումի մրցանակը
1965 - Վրացական ԽՍՀ Լենինյան կոմերիտմիության մրցանակ
1964 - Կաննի կինոփառատոնում առաջադրվել է «Ոսկե արմավենու ճյուղի» – Էլդար Շենգելայա և Թամազ Մելիավա


== Նկարահանող խումբ ==
Սցենարի հեղինակ՝ Մերաբ Էլիոզիշվիլի
Ռեժիսորներ՝ Էլդար Շենգելայա և Թամազ Մելիավա
Երկրորդ ռեժիսոր՝ Ռամազ Շարաբիձե
Օպերատորներ Գեորգի Կալատոզիշվիլի և Լեոնիդ Կալաշնիկով
Մոտնաժող՝ Ն. Սարադովա
Կոմպոզիտոր՝ Իրակլի Գեջաձե
Բեմադրող նկարիչներ՝ Դմիտրի Թաքայիշվիլի և Խրիստեսիե Լեբանիձե
Գրիմ՝ Իոսեբ Բառնաբիշվիլի
Հնչյունային ռեժիսոր՝ Միխայիլ Նիժարաձե
Ֆիլմի տնօրեն՝ Վ. Խուցիշվիլի


== Տեխնիկական տվյալներ ==
ԽՍՀՄ, 1963 թվական, Վրաստան-ֆիլմ
Կատակերգություն, 93 րոպե
Սև  և սպիտակ, մոնո
Բնօրինակ լեզու՝ վրացերեն


== Ծանոթագրություններ ==
Ապոլոն 8

Ապոլոն 8, Միացյալ Նահանգների Ապոլո ծրագրի շրջանակներում մարդու կողմից ղեկավարվող երկրորդ արշավանքն է, որ իրականացվեց 1968 թ. դեկտեմբերի 21-ին և առաջինն էր, որ երկրից լուսին թռիչք կատարեց և ապահով վերադարձավ։
Երեք տիեզերագնացներ՝ անձնակազմի հրամանատար Ֆրենկ Բորմանը, օդաչուներ Ջեյմս Լովելը և Վիլյամ Անդերսը - առաջին մարդիկ էին, որ ճամփորդեցին երկրի ուղեծրից դուրս, առաջինը տեսան երկիրը որպես ամբողջական մոլորակ և այնուհետ առաջինը անմիջականորեն տեսան լուսնի հեռավոր կողմը։
Վոլոչիսկ

Վոլոչիսկ (ուկրաիներեն՝ Волочиськ), քաղաք Ուկրաինայի Խմելնիցկիի մարզի Վոլոչիսկի շրջանում, շրջկենտրոն։ Բնակավայրը նախկինում նաև անվանվել է Ֆրիդրիխովկա, Վոլոչիշչե։ Հիմնադրվել է 1463 թվականին։
2008 թվականի տվյալներով Վոլոչիսկ քաղաքում բնակվում էր 25 421 մարդ։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Յանդեքս Թարգմանիչ

Յանդեքս Թարգմանիչ, Յանդեքս ընկերության առցանց, մեքենայական թարգմանության ծառայություն։ Հնարավորություն է տալիս 94 լեզվով թարգմանել տեքստ, փաստաթուղթ (նիշք) և կայքէջ։ Թարգմանության որակը տարբերվում է ըստ լեզվի. ավելի գործածական լեզուները ավելի լավ են թարգմանվում։ Ծրագիրը կատարելագործվում է երկու եղանակով. գնահատական (ֆիդբեք) է ստացվում ծառայությունից օգտվողից. ծրագիրը ինդեքսավորում և վերլուծում է համացանցում առկա թարգմանությունները (օրինակ երկու լեզվով նույն կայքը կամ նույն լրագրային հոդվածը)։
Յանդեք Թարգմանիչը մեկնարկել է 2009 թ.-ին, իսկ 2011 թ.-ից թարգմանում է նաև հայերենով։


== Ծանոթագրություններ ==


== Արտաքին հղում ==
Յանդեքս Թարգմանիչ
(595) Պոլիքսենա

(595) Պոլիքսենա (անգլ.՝ Polyxena), աստերոիդ աստերոիդների գոտու արտաքին մասում։ Հայտնաբերվել է 1906 թվականի մարտի 27-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 3,216136 ա. մ., առավելագույնը մոտենում է 3,0272 ա. մ. հեռավորության վրա և հեռանում 3,405 ա. մ., իսկ Երկրի ուղեծրին Պոլիքսենա աստերոիդը նվազագույնը մոտենում է 2,0801 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2106,69 երկրային օրվա ընթացքում, իր ուղեծրով շարժվելով միջինում 0,170884 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(595) Պոլիքսենա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իտամոժի

Իտամոժի  (պորտ.՝  Itamogi), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում է 11 802 մարդ՝ 2006 թվականի տվյալներով։ Գրավում է 236,453 կմ2 տարածք։ Բնակչության խտությունը կազմում է՝ 49,9 մարդ/կմ2։


== Պատմություն ==
Քաղաքը հիմնադրվել է 1872 թվականի հունիսի 24-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 41.364.442,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.658,30 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,764(տվյալները ՄԱԿ-ի զարգացման ծրագրի)։
Գրոմովի անվան թռիչքների հետազոտական ինստիտուտ

Գրոմովի թռիչքների հետազոտական ​​ինստիտուտ կամ կարճ (ռուս.՝ Лётно-исследовательский институт имени М. М. Громова, ռուս.՝ ЛИИ), կարևոր նշանակության օդանավակայան, հայտնի է նաև որպես Ռամենսկայա ավիաբազա, որն աշխատում է որպես փորձնական բազա՝ տեղակայված Ժուկովսկում (Մոսկովյան մարզում) և գտնվում է Մոսկվայից 40 կմ հարավ-արևելք։
Այն ունի ամենաերկար թռիչքուղին, աշխարհում երկրորդն է ամենաերկար թռիչքուղիներից, ունի բետոնե ծածկած հրապարակ՝ 2.5 միլիոն քառակուսի մետր երկարությամբ։ Օգտագործվում է որպես պահեստային վայրէջքային հարթակ Բուրան տիեզերանավի փորձարկային ծրագրերի համար։


== Պատմություն ==


=== Հիմնադրում ===
Թռիչքների հետազոտման ինստիտուտը հիմնադրվել է  1941 թվականի մարտի 8-ին, Ժողովրդական կոմիսարիատի,Խորհրդային Միության Կոմունիստական ​​Կուսակցության Կենտրոնական Կոմիտեի հրամանագրի համաձայն։ Միխայիլ Գրոմովը, փորձարկող օդաչու է,  Խորհրդային Միության հերոս և դարձել է նրա առաջին ղեկավարը։ Ի սկզբանե ինստիտուտը մասնակցել է ինքնաթիռների և օդային համակարգերի մշակմանն ու փորձարկմանը, իրականացրել թռիչքների հետազոտություն` հետագա գիտական ​​գործունեության ուղին հարթելու համար։
Ինստիտուտի գոյության առաջին տարիները համընկել են Հայրենական մեծ պատերազմի ժամանակներին։ Պատերազմի տարիներին ինստիտուտի փորձագետները մշակում էին առաջարկություններ՝ օդանավի թռիչքային որակների և մարտական ​​հնարավորությունների արատները վերացնելու համար, ինքնաթիռների նախատիպերի թռիչքային փորձարկումներ էին անում, ուսումնասիրում օտարերկրյա ինքնաթիռներն ու սարքավորումները, որոնք ձեռք էին բերվել և վերցվել որպես ավար։


=== Սառը պատերազմ ===
Խորհրդային Միության Ժուկովսկու օդանավակայանը համարժեք էր ԱՄՆ-ի Էդվարդսի AFB-ին և, որպես այդպիսին գնահատվել է ։
Այստեղ փորձարկվել կամ հետազոտվել  են արևմտյան որոշ օդանավեր։

Հյուսիսային Վիետնամում կործանված F-111 ուղարկվել է Ժուկովսկի վերլուծություն անելու համար.
Հյուսիսային Վիետնամում գնդակոծված ԱՄՆ ինքնաթիռների կտորները և դրանց գրաված էլեկտրոնային հակահարվածային սարքավորումները վերցվել են գնահատման համար(F-111, A-6, A-7, B-52, F-4, F105, etc.).

Ենթադրվում է, որ այստեղ են փորձարկվել գրավված VNAF ուղղաթիռները (UH-1H, CH-47)


=== Վերակառուցման ժամանակաշրջան ===
Իլյուշին Il-76LL փորձարկված Պրոգրես D-27 շարժիչի նախատիպում
90-ական թվականներին ֆինանսական խնդիրների պատճառով (վերակառուցման ժամանակներ) նախկին գաղտնի ինքնաթիռներով զբոսաշրջային կործանիչների թռիչքները հասանելի են դարձել հիմնականում արևմտյան հարուստ զբոսաշրջիկների համար։ Անվտանգության ստուգումը համեմատելի էր Ռուսաստանի վիզայի հետ 
։ 
2006 թվականի հունիսից չվերթները դադարեցվել են Ժուկովսկու վրա։ Այսօր չվերթները Aero L-39 Albatros-ում հասանելի են հայտնի Aerobatic Team Wjasma Rus-ի

և MiG-29 Fulcrum չվերթներով, որոնք առկա են Նիժնի Նովգորոդում 
։

Ավիաուղին հիմնադրվել է ինստիտուտի կողմից 1995 թվականին  և կոչվել էր Գրոմովի օդուղի, ապա Մոսկովյան օդուղի։


== Փորձարկված ինքնաթիռներ ==

		
		
		


== Ծանոթագրություններ ==
Մարտա Ստեպանովնա Չումալո

Մարտա Ստեպանովնա Չումալո (ուկրաիներեն՝ Марта Чумало, ), ուկրաինացի ֆեմինիստ, իրավապաշտպան, գենդերային փորձագետ և հոգեբան։ «Կանանց հեռանկարներ»-ի համահիմնադիր և փոխնախագահ, Ուլոֆ Պալմեի մրցանակի դափնեկիր (2023)։


== Կենսագրություն ==
Ավարտել է Լվովի Իվան Ֆրանկոյի անվան պետական ​​համալսարանը ֆիզիկա մասնագիտությամբ (1993) և Անձնակազմի կառավարման միջտարածաշրջանային ակադեմիան՝ հոգեբանի որակավորմամբ։ Բարձրագույն ուսումնական հաստատություններում եղել է հոգեբանության ուսուցչուհի (2013)։
Որպես ուսանող Մարտան բախվել է սեքսիզմի և դասախոսի կողմից սեռական ոտնձգությունների դեպքերի։ Ավելի ուշ, տրանսպորտային ընկերությունում աշխատելու ժամանակ, նա եկել է այն եզրակացության, որ աշխատաշուկայում առկա է կանանց անհավասարություն։ 1996 թվականին նա վերապատրաստվել է բրիտանա-ուկրաինական նախագծում՝ փոքր բիզնեսի զարգացման ոլորտում կանանց համար մարզիչների վերապատրաստման համար։ Ուսման ընթացքում նա հանդիպել է համախոհների, որոնց հետ միասին ստեղծել է Իրինա Վիլդեի անվան Արևմտյան Ուկրաինայի կանանց ռեսուրսների տեղեկատվական, սոցիալական ու տնտեսական հարմարվողականության ռեսուրս կենտրոնը։
1998 թվականին Լվովում այլ կանանց հետ դարձել է «Կանանց հեռանկարներ» հասարակական կազմակերպության համահիմնադիրը, որտեղ աշխատում է ավելի քան 20 տարի։ Կազմակերպությունում Մարտա Չումալոն զբաղեցնում է փոխնախագահի և ծրագրերի ղեկավարի պաշտոնը։ «Կանանց հեռանկարներ»-ի հիմնադրումից ի վեր նա ներգրավված է ընտանեկան բռնության և մարդկանց թրաֆիքինգի դեմ պայքարում։ Նա ֆեմինիզմի կողմնակից է, աջակցում է Ուկրաինայում գենդերային հավասարության հաստատմանը։
2017 թվականից նա Ուկրաինայի կանանց իրավունքների ապահովման European Women’s Lobby-ի գրախոս է։ 
Մարտա Չումալոն Ուկրաինայի թերապևտների ասոցիացիայի և խտրականության դեմ պայքարի կոալիցիայի անդամ է։ Նա Եվրոպայի խորհրդի, ՄԱԶԾ-ի և ԵԱՀԿ-ի հավաստագրված դասընթացավար է։ Նա «Արևելյան գործընկերության երկրների քաղաքացիական հասարակության ֆորումի ազգային հարթակներում օգտագործելու համար գենդերային աուդիտի անցկացման ուղեցույց»-ի համահեղինակն է։
2014 թվականի ռուս-ուկրաինական պատերազմի բռնկմամբ և 2022 թվականի Ռուս-ուկրաինական լայնամասշտաբ ներխուժմամբ պայմանավորված՝ Չումալոն զբաղվում է պատերազմի հետևանքների մասին հանրությանը տեղեկացնելով և զոհերի իրավունքների վերականգնմամբ։
2020 թվականին Նիդերլանդների դեսպանատան կողմից «մարդու իրավունքների համար պայքարում ակնառու ձեռքբերումների համար» ստացել է Human Rights Tulip մրցանակը։ 
2023 թվականին Մարտա Չումալոն արժանացել է Ուլոֆ Պալմեի մրցանակին՝ դառնալով այս մրցանակի առաջին ուկրաինացի դափնեկիրը։


== Ծանոթագրություններ ==
Ալբանական ճգնաժամ

Ալբանական ճգնաժամ, միջազգային ճգնաժամ, որ առաջացել է 1913 թվականին պետական սահմանի վերաբերյալ ալբանա-սերբական հակասության պատճառով։ Ճգնաժամի ընթացքում Հյուսիսային Ալբանիա մտցվեցին սերբական զորքերը, որը հազիվ չառաջացրեց մասշտաբային պատերազմ։
Ճգնաժամի պատճառները դարձան Առաջին Բալկանյան պատերազմի հետևանքները և Ալբանիայի անկախության հռչակումը։ Սերբիան, որը հույս ուներ պատերազմի ընթացքում Ալբանիայի հաշվին դուրս գալ դեպի ծով, չհասավ իր նպատակին, չնայած որ նշանակալիորեն մեծացրեց իր տարածքները։ Իր հերթին անկախություն հռչակած Ալբանիան չուներ որոշակի սահմաններ։ Դրա համար մեծ տերությունները ստեղծեցին հատուկ հանձնաժողով, որը պետք է կազմակերպեր Ալբանիայի և Սերբիայի, Չերնոգորիայի ու Հունաստանի հետ սահմանների դելիմիտացիան։
Սերբական իշխանությունները, իմանալով հանձնաժողովի ստեղծման և գրավված տարածքների հետվերցման հնարավորությունների մասին, հոկտեմբերին սկսեցին նախապատրաստել իրենց զորքերը Ալբանիա մտնելու համար։ Հոկտեմբերի 14-ին Ավստրո-Հունգարիան իր առաջկցությունը ցուցաբերեց Ալբանիային, հոկտեմբերի 16-ին նույն կերպ վարվեց նաև Գերմանիան։ Հոկտեմբերի 17-ին ճգնաժամը սրվեց՝ կապված սերբերի՝ Ալբանիայի տարածք անցման և նրա երկրի խորքերը հասնելու հետ։ Նույն օրը Ավստրո-Հունգարիայի և Ավստրիական կայսրության արտաքին գործերի նախարարը հայտարարեց Սերբիային այն մասին, որ հանի իր զորքերը Ալբանիայի տարածքից։ Հաջորդ օրը՝ հոկտեմբերի 18-ին, սերբական ղեկավարությունը Ավստրո-Հունգարիայի հետ պատերազմից խուսափելու համար հրաման արձակեց հարևան երկրի տարածքից զորքերը հանելու մասին։
Ալբանական սահմանների դելիմիտացիայի կոնֆլիկտն ամբողջովին չվերացվեց։ Ճգնաժամի ընթացքում Սերբիան և Ռուսական կայսրությունը սերտ հարաբերություններ հաստատեցին, ինչը կարևոր դեր կատարեց Առաջին համաշխարհային պատերազմում։


== Ծանոթագրություններ ==


== Տես նաև ==
Բալկանյան պատերազմներ
Ալբանիայի անկախության հռչակագիր
Ամենաշատ հավանումներ ստացած հրապարակումների ցանկ

Այս ցանկն ընդգրկում է համացանցի ցանկացած կայքէջում ամենաշատ դիտված լավագույն գրառումները։ 2019 թվականի հունվարի 4-ին ինստագրամյան @world record egg օգտատիրոջ կողմից հրապարակված՝ սպիտակ ֆոնի վրա գտնվող սովորական ձվի նկարը 2019 թվականի հունվարի 21-ի դրությամբ ունի ավելի քան 50 միլիոն հավանում։


== Լավագույն հրապարակումներ ==


== Ծանոթագրություններ ==
Still D.R.E.

«Still D.R.E.», ամերիկացի պրոդյուսեր և ռեփեր Dr. Dre-ի ստեղծագործությունը, որը թողարկվել է որպես նրա երկրորդ՝ «2001» կոչվող բազմապլատինե ալբոմի գլխավոր սինգլ։ Երգի սկզբնամասում, կրկներգում և վերջնամասում ձայնագրվել է Սնուփ Դոգը։


== Կազմ ==
Երգը հնչում է րոպեում 93,4 զարկ տեմպով։ Երեք համարներից յուրաքանչյուրն ունի ամուր տասնվեց «ձող» և ութ տակտ։ Դաշնամուրի հատվածը հնչում է Լա մինորի ստեղնով՝ բարձրացված ձայնով, հետևաբար, երգը չի կարող ճիշտ հնչել ճիշտ լարված գործիքով։


== Տեղեկանք ==
Սինգլը լայն ժողովրդայնություն է վայելել, ինչի շնորհիվ ալբոմը հասել է բազմապլատինային կարգավիճակի՝ ազդարարելով Դրեի հաղթական վերադարձը հիփ հոփի ասպարեզ։ Դեբյուտային շաբաթում «Still D.R.E.»-ն հայտնվել է «Billboard Hot 100»-ի 93-րդ հորիզոնականում։ Այն առավել լավ դրսևորվել է Մեծ Բրիտանիայում, որտեղ զբաղեցրել է 6-րդ հորիզոնականը։


== Տեսահոլովակ ==
Երաժշտական տեսահոլովակը նկարահանվել է Հայփ Ուիլյամսի կողմից։ Հիմնականում ներկայացված են Սնուփ Դոգը, Dr. Dre-ն և The D.O.C.-ն, ովքեր վարում են ցածր մեքենա (հղում դեպի «Nuthin' But a «G» Thang» երգի տեսահոլովակին առաջին՝ «The Chronic» ալբոմից)։ Տեսահոլովակում երևում է Էմինեմը՝ ծովափում կանանց հետապնդելիս, Xzibit-ը՝ ցածր մեքենա վարելիս, և այլն։ 
Տեսահոլովակում նկարահանվել է նաև բասկետբոլիստ Շաքիլ Օ'Նիլը։


== Հորիզոնականներ հիթ շքերթներում ==


== Ծանոթագրություններ ==


== Արտաքին հղումներ ==
Երգի բառերը MetroLyrics.com կայքում Archived 2021-05-23 at the Wayback Machine.
Dr. Dre-ի և Ջիմմի Յովայնի 25 լավագույն երգերը
Անատամիկներ

Անատամիկներ (լատ.՝ Anodonta), երկփեղկանի փափկամարմինների ցեղ։ Հայտնի է 50 տեսակ։


== Արտաքին կառուցվածք ==
Խեցին (մինչև 25 սմ) կազմված է ձվաձև փեղկերից, որոնք մեջքի կողմից միացած են առաձգական կապանով, իսկ փորի կողմից ազատ են։ Մարմնի առջևի մասից ձգվում է սեպաձև, մկանուտ ոտքը։ Գլուխը թերզարգացած է։ Ծնոտներ և ատամներ չունեն։


== Տարածվածություն ==
Ապրում են կանգնած և դանդաղահոս քաղցրահամ ջրերում։ Տարածված են ամենուրեք։ Հայաստանում հանդիպում են Քասաղ գետում և Մեծամոր լճում։ Սնվում են ջրիմուռներով, բակտերիաներով, մանր անողնաշարավորներով։
Կոմիտասի հուշարձան (Սանկտ Պետերբուրգ)

Անվան այլ կիրառումների համար տե՛ս՝ Կոմիտասի հուշարձան (այլ կիրառումներ)Կոմիտասի հուշարձան, հուշարձան Ռուսաստանի Սանկտ Պետերբուրգ քաղաքի Վասիլեոստրովսկի վարչական շրջանի կենտրոնական Կամսկի այգում։


== Պատմություն ==
Հայ մեծ երգահան, երաժշտագետ, վարդապետ Կոմիտասի հուշարձանը տեղադրվել է Հայոց ցեղասպանության 100-ամյա տարելիցի շրջանակում՝ 2015 թվականի նոյեմբերի 6-ին։ Հուշարձանի բացման արարողությանը մասնակցել են Երևանի քաղաքապետ Տարոն Մարգարյանը, Սանկտ Պետերբուրգի նահանգապետ Գեորգի Պոլտավչենկոն, ՌԴ-ում ՀՀ արտակարգ և լիազոր դեսպան Օլեգ Եսայանը, Սանկտ Պետերբուրգում Հայաստանի գլխավոր հյուպատոս Հրայր Կարապետյանը, Երևանի քաղաքապետարանի ներկայացուցչության ղեկավար Արմենակ Կարապետյանը, Երևանի գլխավոր ճարտարապետ Տիգրան Բարսեղյանը, Սանկտ Պետերբուրգի հայ համայնքի ներկայացուցիչներ, պետերբուրգցիներ։


== Տվյալներ ==
Գրանիտե հուշարձանի բարձրությունը 3,3 մետր է, պատվանդանը՝ 1,7 մետր։


== Հեղինակներ ==
Քանդակագործ՝ Լևոն Բեյբության
Ճարտարապետ՝ Մաքսիմ Աթայանց


== Տես նաև ==
Կոմիտասի մահարձան
Կոմիտասի հուշարձան (Երևան)
Կոմիտասի հուշարձան (Փարիզ)
Կոմիտասի հուշարձան (Դեթրոյթ)
Կոմիտասի հուշարձան (Վաղարշապատ)
Կոմիտասի կիսանդրի (Քվեբեկ)
Կոմիտասի կիսանդրի (Փարիզ)


== Ծանոթագրություններ ==
311 (ալբոմ)

Անվան այլ կիրառումների համար տե՛ս՝ 311 (այլ կիրառումներ)311, երրորդ ստուդիական ալբոմը ամերիկյան 311 ռոք խմբի կողմից։ Ալբոմը հայտնի է նաև The Blue Album անվանումով։ Թողարկվել է 1995 թվականի հուլիսի 25-ին։ Ալբոմը ստացել է շնորհակալագիր Ամերիկյան ձայնագրության ընկերության ասոցացիայի կողմից, որից վաճառվել է մոտ երեք միլիոն տեսակ։


== Ստեղծագործություների ցանկը ==
1.	«Down»	Hexum, Martinez	2:53
2.	«Random»	Sexton, Hexum, Martinez	3:07
3.	«Jackolantern's Weather»	Sexton, Hexum, Martinez	3:24
4.	«All Mixed Up»	Hexum, Martinez	3:02
5.	«Hive»	Sexton, Hexum, Martinez	3:00
6.	«Guns» (Are for Pusses)	Sexton, Hexum, Martinez	2:17
7.	«Misdirected Hostility»	Hexum, Martinez	3:00
8.	«Purpose»	Hexum	2:45
9.	«Loco»	Mahoney, Hexum	1:53
10.	«Brodels»	Sexton, Hexum, Martinez	3:33
11.	«Don't Stay Home»	Hexum	2:44
12.	«DLMD»	Hexum, Martinez	2:14
13.	«Sweet»	Mahoney, Hexum, Martinez	3:15
14.	«T & P Combo»	Mahoney, Wills, Hexum, Martinez	2:50


== Սինգլներ ==


== Ձայնագրման մասնակիցները ==
Նիկ Գեկսում - վոկալ, ռիթմ կիթառ
Դուգլաս Մարտինես - վոկալ
Տիմ Մոխուինի - սոլո կիթառ
Ահարոն Ուիլս - բաս կիթառ
Չեդ Սեկստոն - հարվածային գործիքներ
Ռոն Սենտ Ջերման - պրոդյուսեր
Դիանա Պեինտեր - արտ տնօրեն
Տեռի Ռոբերտսոն - դիզայներ
Կետրին Ուեսել - լուսանկարիչ


== Ծանոթագրություններ ==


== Արտաքին հղումներ ==
Պաշտոնական կայքը
(1228) Սկաբիոզա

(1228) Սկաբիոզա (անգլ.՝ Scabiosa), աստերոիդ աստերոիդների հիմնական գոտում։ Հայտնաբերվել է 1931 թվականի հոկտեմբերի 5-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,769015 ա. մ., առավելագույնը մոտենում է 2,6569 ա. մ. հեռավորության վրա և հեռանում 2,8812 ա. մ.։ Արեգակի շուրջ մեկ ամբողջական պտույտ է կատարում 1683,01 երկրային օրվա ընթացքում, իր ուղեծրով շարժվելով միջինում 0,213903 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,28° անկյուն։
Սկաբիոզա աստերոիդը պատկանում է Լիբերատրիքսի աստերոիդների ընտանիքին, որը տեղաբաշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1228) Սկաբիոզա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գաձուոլո

Գաձուոլո (իտալերեն՝ Gazzuolo, կոմունա Իտալիայում, գտնվում է Լոմբարդիա մարզի Մանտուա գավառում։
Բնակչությունը կազմում է 2464 մարդ։ Խտությունը՝ 112 մարդ/կմ²։ Տարածքը՝ 22 կմ²։ Էլեկտրոնային փոստ՝ 46010։ Հեռախոսային կոդ՝0376։


== Ծանոթագրություններ ==
რ

Ռաէ (վրացերեն՝ რაე), վրացական այբուբենի 17-րդ տառը (հին վրացերենում՝ 19-րդ տառը)։ Համապատասխանում է հայերեն Ռ ռ|Ր ր տառին։
Վրացական թվային համակարգում համապատասխանում է 100 արժեքին։


== Գիր ==


=== Գրի տարբերակներ ===


== Համակարգչային կոդավորում ==


== Բրայլ ==


== Տես նաև ==
R, լատինական այբուբենի տառ


== Ծանոթագրություններ ==


== Մատենագիտություն ==
Mchedlidze, T. (1) The restored Georgian alphabet, Fulda, Germany, 2013
Mchedlidze, T. (2) The Georgian script; Dictionary and guide, Fulda, Germany, 2013
Machavariani, E. Georgian manuscripts, Tbilisi, 2011
The Unicode Standard, Version 6.3, (1) Georgian, 1991-2013
The Unicode Standard, Version 6.3, (2) Georgian Supplement, 1991-2013
Անջեյ Վայդա

Անջեյ Վայդա (լեհ.՝ Andrzej Witold Wajda, մարտի 6, 1926(1926-03-06)[…], Սուվալկի, Suwałki County, Białystok Voivodeship, Լեհաստանի Երկրորդ Հանրապետություն - հոկտեմբերի 9, 2016(2016-10-09)[…], Վարշավա, Լեհաստան), կինոյի և թատրոնի լեհ հայտնի ռեժիսոր և սցենարիստ։ 50-ից ավելի ֆիլմի ռեժիսոր, մոտ 30 ֆիլմի սցենարի հեղինակ։
Մի շարք երկրների հեղինակավոր պետական պարգևների դափնեկիր, ստացել է 42 տարբեր կինոմրցանակ։


== Ֆիլմեր ==
Առավել նշանավոր ֆիլմերից են.

«Սերունդ» (1954),
«Ջրագիծ» (1956),
«Մոխիր և ադամանդ» (1958),
«Սիբիրյան լեդի Մակբեթ» (1961),
«Սեր քսան տարեկանում» (1962),
«Մոխիր» (1965),
«Դրախտի դարպասները» (1967),
«Երկաթյա մարդը» (1981),
«Դանտոն» (1982),
«Սատանաները» (1988),
«Կրքոտ շաբաթ» (1994),
«Կորչակ» (1990)
«Վրեժ» (2002),
«Կատին» (2007),
«Տատարակ» (2009)
«Վալենսա. հույսի մարդը» (2013)


== Ծանոթագրություններ ==
Վորոնովիցա (գյուղ, Կելմենցիի շրջան)

Վորոնովիցա (ուկրաիներեն՝ Вороновиця), գյուղ Ուկրաինայի Չեռնովցիի մարզի Կելմենցիի շրջանում։
Գրավոր աղբյուրներում գյուղն առաջին անգամ հիշատակվել է 1652 թվականին Վորնովեց անունով։ Գյուղի հարավ-արևելքում՝ Բարվինկովայա Գորա տրակտում, հայտնաբերվել են ուշ պալեոլիթյան վայրեր (ավելի քան 15000 տարի առաջ)։ Գյուղի շրջակայքում հայտնաբերվել են Տրիպիլիայի (մ.թ.ա. III հազարամյակ), վաղ երկաթի (մ.թ.ա. I հազարամյակ) և Չեռնյախովի (մ.թ. II–VI դդ.) բնակավայրերի մշահույթի մնացորդներ։ Գյուղի երկայնքով ձգվում է Տրոյանովի պատնեշըը (մ.թ. առաջին դար) մոտ 4 կիլոմետր երկարությամբ։
2001 թվականի տվյալներով Վորոնովիցա գյուղում բնակվել է 652 մարդ։ Փոստային ինդեքս՝ 60110, հեռախոսային կոդ՝ 3732, ՈւՎՏԿՕԴ կոդ՝ 7322082801։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իմերելես

Իմերելես, գյուղ Արևմտյան Հայաստանում, Կիլիկիայի  Մարաշի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Կամտիտիգեմ

Մեծ Տալովկա (Կինտերեպի վտակ) (ռուս.՝  Камтытыгем ), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ուզումտիտիգեմ աջ ափով՝ 1 կմ հեռավորության վրա։ Գետի երկարությունը 23 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, Բարնաուլ քաղաքից մինչև Նավարասիսկի հէկը։ Գետի գետային ավազանը Չումիշ գետն է՝ մինչև Տոմի։ Ինչպես նաև գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100005346
Հիդրոլոգիական ուսումնասիրությունների կոդը -  115100534
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բենա Դաղի

Բենա Դաղի, լեռնագագաթ Ադրբեջանի Նախիջևանի Ինքնավար Հանրապետության Շարուրի շրջանում, Վայքի լեռնաշղթայի հարավային կողմում, Ադրբեջանի Քենգերլիի շրջանի Ազնաբերդ գյուղից մոտ 9 կմ հյուսիս-արևմուտք։ Տեղադրման կոորդինատներ 39°31′07″ հս․. լ. 45°13′01″ ավ. ե.։ Բարձրությունը՝ մոտ 2300 մետր։


== Ծանոթագրություններ ==
Կրյուտկի (գետ)

Կրյուտկի (ռուս.՝ Крюки), գետ Կամչատկա թերակղզու հյուսիսարևելյան մասում։ Սնվում է անձրևաջրերով։ Թափվում է Կամչատկա գետ, գետաբերանից ձախ՝ 205 կմ հեռավորության վար։ Գետի երկարությունը 54 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։

Ջրային օբյեկտի, պետական ջրային գրանցման կոդը - 19070000112120000015943


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.